Vragmotor ploeg in besige haarsalon in(Foto: Netcare 911) Altesaam vier mense is beseer toe ŉ vragmotor Saterdagoggend in ŉ besige haarsalon in Rosettenville in Johannesburg ingeploeg het. Shawn Herbst, woordvoerder van Netcare 911, het gesê die vragmotorbestuurder het kort na 09:00 oënskynlik beheer oor die voertuig verloor en in die volgepakte salon tot stilstand gekom. Vier mense is beseer toe die vragmotor in die salon ingeploeg het. (Foto: Netcare 911) Vier mense in die haarsalon is lig beseer. Hulle is na ŉ hospitaal vir verdere behandeling geneem. Ook in Johannesburg is die bestuurder van ŉ luukse sportmotor Saterdag kort voor middernag na ŉ hospitaal geneem nadat hy in Swartkoppiesweg in Patlynn glo beheer oor die voertuig verloor en dit omgeslaan het. “Die pasiënt, ŉ volwasse man, het ligte beserings opgedoen en is ná behandeling op die toneel met ŉ ambulans na ŉ hospitaal vir verdere sorg geneem,” het Herbst gesê. (Foto: Netcare 911)